laion/Wikipedia-Exotic huggingface dataset:
היסטוריה עירונית ואזורית

היסטוריה עירונית ואזורית הוא תחום המחקר, הלימוד, והעיון הבוחן את ההיסטוריה של ההתיישבות האנושית, את תהליך העיור, ואת אופיים ההיסטורי של ערים, עיירות, כפרים, מבנים, שכונות ורחובות. הגישה בדיסציפלינה זאת היא לרוב רב-תחומית, וחוצה גבולות לתחומים נוספים כגון: היסטוריה חברתית, היסטוריה אדריכלית, היסטוריה עסקית, סוציולוגיה עירונית, גאוגרפיה עירונית, וארכאולוגיה. העיור והתיעוש היו נושאים פופולריים עבור היסטוריונים של המאה ה-20 הקשורים לעיתים קרובות למודל מודרניזציה מרומזת, או לשינוי של חברות מסורתיות כפריות. ההיסטוריה של העיור מתמקדת בתהליכים המובילים להתרכזות אוכלוסיות קיימות ביישובים עירוניים לאורך זמן, ובהקשרים החברתיים, הפוליטיים, התרבותיים והכלכליים של ערים. רוב החוקרים העירוניים מתמקדים במטרופולין, עיר גדולה או חשובה, מבנים עתיקים או ישנים או רחובות בעלי אופן היסטורי בולט. ישנה הרבה פחות תשומת לב לערים קטנות, עיירות או לפרברים. עם זאת, ההיסטוריונים החברתיים מוצאים את הערים הקטנות באופן הרבה יותר קל להתמודדות מכיוון שהם יכולים להשתמש בנתוני מפקד כדי לכסות או לדגום את כלל האוכלוסייה שבהם. בארצות הברית משנות ה-70 ועד לשנות ה-90 החלו רבות מ-המונוגרפיות המחקריות המשפיעות ביותר כאחת מ-140 עבודות הדוקטורט באוניברסיטת הרווארד שנכתבו על ידי החוקרים ארתור שלזינגר האב (1888-1965) או אוסקר הנדלין (1915-2011). התחום צמח במהירות לאחר 1970 והפך מתחום מחקרי לתחום של לימוד ו-עיון לאחר שנת 2000 מה שהוביל חוקר בולט אחד: סטפן טרנסטרום שציין כי ההיסטוריה העירונית ככל הנראה עוסקת במחקר הערים, או עם תושבי עיר, או באירועים שהתרחשו בערים, עם עמדות כלפי ערים - מה שגורם לתהייה כי מה יש לא לתחום זה להציע ולעורר עניין. ביוגרפיה עירונית ואזורית היא תת-מקצוע בתחום של: "היסטוריה עירונית ואזורית" המתעסקת בדרך כלל בתיעוד אישי (בדרך כלל תחום זה כולל גם מחקר אישי) המנסה לתעד בספרים או ביומנים מנקודת מבט אישית כולל ביקורת אישית על קשרי הגומלין בין גורמי הממסד השונים כגון: "פוליטיקה, דמוגרפיה, עסקים, תרבות, מגורים, וקבוצות אתניות. תחום זה בדרך כלל גם מתעד על פרויקטים עתידיים מתוכננים. חקר עירוני גאוגרפיה היסטורית ההתפתחות העירונית של חיפה החברה הבין-לאומית להיסטוריה של תכנון עירוני החברה האמריקאית להיסטוריה של תכנון עירוני ואזורי מדיה וקבצים בנושא היסטוריה עירונית ואזורית בוויקישיתוף אתר "פרויקט ההיסטוריה העירונית העולמית" של החברה הבינלאומית להיסטוריה של תכנון עירוני אתר הועידה הבינלאומית ה-19 של החברה הבינלאומית להיסטוריה של תכנון עירוני (מוסקבה 2020) (אורכב 28.11.2020 בארכיון Wayback Machine) אתר הועידה הבינלאומית ה-16 של החברה הבינלאומית להיסטוריה של תכנון עירוני (2014) אתר הועידה הבינלאומית ה-15 של החברה הבינלאומית להיסטוריה של תכנון עירוני (2012) ערך זה הוא קצרמר בנושא היסטוריה ובנושא גאוגרפיה. אתם מוזמנים לתרום לוויקיפדיה ולהרחיב אותו.
פרס אמי לבידור בפריים טיים לסדרת הקומדיה הטובה ביותר

פרס אמי לסדרת הקומדיה הטובה ביותר (באנגלית: Primetime Emmy Award for Outstanding Comedy Series) הוא תואר כבוד שמוענק על ידי "האקדמיה לטלוויזיה, אומנויות ומדעים" (ATAS) לשם הכרה בתוכניות טלוויזיה מסוגת קומדיה הטובות ביותר בשעות הפריים טיים בארצות הברית. הפרס ניתן במסגרת טקס הענקת פרס אמי לבידור בפריים טיים. הפרס הראשון ניתן בשנת 1952 בטקס הענקת פרסי האמי ה-4. בין השנים 1960 ל-1964 הוענק בקטגוריה הכוללת גם תוכניות חד פעמיות (ספיישלים) קומיים. משפחת קדמוני ואיש משפחה הן תוכניות האנימציה היחידות שהיו מועמדות לפרס זה. פליבג ושיט'ס קריק הן התוכניות היחידות שהופקו מחוץ לארצות הברית וזכו בפרס. Awards Nominees and Winners – 2024 – 76th Emmy Awards, Emmys
נקודת לשקו

נקודה לשקו (באנגלית: Leshko Point; בבולגרית: нос Лешко) היא לשון יבשה המהווה את הצד הצפוני של הכניסה למפרצון בריפארה בחוף הדרום-מזרחי של האי לייז' בארכיפלג פאלמר שלמול חצי האי האנטארקטי, שבאנטארקטיקה. הנקודה ממוקמת 8.95 קילומטרים דרומית-מערבית לנקודת נייט; ו-2.45 קילומטרים צפונית - צפונית-מזרחית לנקודת באליחה. לשון היבשה מופתה לראשונה על ידי סוקרים בריטיים בשנת 1978. הנקודה נקראת על שם הכפר לשקו שבדרום-מערב בולגריה. נקודת באליחה הגאזט האנטארקטי הבולגרי (בבולגרית) נקודת לשקו באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת לשקו, וציון מקום האתרים שסביבו באתר copernix גאזט השמות האנטארקטיים הרשמי הבולגרי מידע גאוגרפי והיסטורי
נקודת באליחה

נקודת באליחה (באנגלית: Balija Point) היא לשון יבשה המהווה את הצד הדרומי של הכניסה למפרצון בריפארה, שבחוף הדרום-מזרחי של האי לייז' בארכיפלג פאלמר, שלמול חצי האי האנטארקטי שבאנטארקטיקה. הנקודה ממוקמת 4.75 קילומטרים צפונית-מזרחית לנקודת מקלאוד, ו-2.45 קילומטרים דרומית - דרומית-מזרחית לנקודת לשקו. הנקודה מופתה לראשונה על ידי סוקרים בריטיים בשנת 1978. נקודת לשקו נקודת באליחה באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת באליחה, וציון מקום האתרים שסביבו באתר copernix מידע גאוגרפי
הליגה הלאומית בכדורגל נשים

הליגה הלאומית בכדורגל נשים היא ליגת כדורגל נשים השנייה בחשיבותה בכדורגל הנשים בישראל אחרי ליגת העל. ניסיון ההקמה הראשון של הליגה היה בשנת 2006 אך לאחר עונה אחת כל הקבוצות שהיו בה חדלו מפעילות והליגה התפרקה. הליגה נוסדה מחדש בשנת 2010, והיא נקראת "הליגה הלאומית לנשים" החל מעונת 2016/2017, עד אז נקראה "ליגת נשים שנייה". מהקמתה היה בליגה מספר קבוצות שמשתנה מעונה לעונה בהתאם למספר הקבוצות שנרשמו להתאחדות באותה עונה. החל מעונת 2019/2020 נקבע שמספר הקבוצות בליגה יעמוד על 10 וקבוצות חדשות יצטרפו לליגה הארצית. למרות החלטה זו, לקראת עונת עונת 2022/2023 הוחלט כי מספר הקבוצות בליגה יעמוד על 11 קבוצות למשך שתי עונות. על פי תקנון האליפות לליגות הנשים. נכון לעונת 2022/2023 בליגה משתתפות 11 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה, ובסך הכל 22 מחזורים ו-20 משחקים לקבוצה. לאחר שני הסיבובים הראשונים מתקיים פלייאוף אשר במסגרתו מחולקות הקבוצות לשני בתים. 6 הקבוצות אשר סיימו במקומות הראשונים ייקחו חלק בפלייאוף העליון, ו-5 הקבוצות אשר סיימו במקומות האחרונים ייקחו חלק בפלייאוף התחתון. קבוצה לא יכולה לרדת או לעלות מפלייאוף אחד לשני. במסגרת הפלייאוף העליון כל קבוצה משחקת מול שאר הקבוצות פעמיים, בבית ובחוץ, סך הכל 10 משחקים. במסגרת הפלייאוף התחתון כל קבוצה משחקת מול שאר הקבוצות פעם אחת בלבד, סך הכל 4 משחקים. הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות. מיקום הקבוצות נקבע לפי הקריטריונים הבאים (במקרה של שוויון בין שתי קבוצות או יותר עוברים לקריטריון הבא): 1) מספר הנקודות הכולל שכל קבוצה השיגה. 2) מספר הניצחונות שכל קבוצה השיגה. 3) טבלת המשחקים הפנימית בין הקבוצות שבשוויון. 4) הפרש השערים במשחקים שהתקיימו בין הקבוצות שבשוויון. 5) מספר שערי הזכות שהובקעו במשחקים בין הקבוצות המצויות בשוויון. 6) משחק מכריע במגרש נייטרלי. בתום העונה שתי הקבוצות שמדורגות במקום הראשון והשני בפלייאוף העליון עולות לליגת העל כשהראשונה מוכתרת כאלופת הליגה הלאומית. להלן הקבוצות המתמודדות בעונת 2022/2023 בליגה הלאומית בכדורגל נשים: בעונות הראשונות של הליגה, האלופה בכל עונה עלתה לליגה הבכירה אלא אם נכתב אחרת. כאשר הליגה מנתה יותר מ-6 קבוצות נערך משחק מבחן בין הסגנית לבין הקבוצה שסיימה במקום הלפני אחרון בליגה הבכירה על הזכות לשחק בליגה הראשונה. החל מעונת 2019/2020 האלופה וסגניתה עולות לליגת העל. ליגה לאומית נשים באתר ההתאחדות לכדורגל באיחור של שבועיים פורסם לוח משחקי הליגה הלאומית תקנון האליפות בהתאחדות לכדורגל נכון ל-2019 ליגה לאומית נשים עונת 2023/2023 באתר ההתאחדות לכדורגל נדב צנציפר ומשה שיינמן, הופסקו כל משחקי ליגות הכדורגל, באתר ynet, 13 במרץ 2020
ישראבלוף

ישראבלוף הוא ביטוי שמתאר יצירת פיקציות שבאות לעקוף בעיה, בעיקר כאלו שנעשות על ידי מדינת ישראל על זרועותיה השונים או מי מאזרחיה. הביטוי הוא הלחם שנוצר מחיבור המילה "ישראל" עם מילת הסלנג "בלוף", כלומר שקר. את הביטוי הגה יוסי בנאי במערכון "השליח בבנק" שכתב עבור שלישיית הגשש החיוור. המערכון נכלל בהופעה של השלישייה משנת 1974, "אופסייד סטורי", בבימויו של יוסי בנאי. המערכון מתרחש בבנק דמיוני ששמו "ישראבנק", ובו שלוש דמויות: ברוך, המבקש להתקבל לתפקיד שליח בבנק, מנהל הבנק והעוזר של מנהל הבנק. המנהל ועוזרו מחליטים לקבל את ברוך לעבודה, ולפיכך הם מנהלים משא ומתן על שכרו של ברוך. מעבידיו-לעתיד של ברוך מסרבים לשלם לו את הסכום שביקש, אולם מציעים לו לקבל בנוסף למשכורת כל מיני הטבות פיקטיביות: תקציב לקניית ספרות מקצועית (אף שהוא אינו יודע לקרוא), תשלום עבור החזקת מכונית (אף שהוא מבצע את השליחויות באופניים) וכיוצא באלה. המועמד לתפקיד מסכם את המשא ומתן במילים: "הכל זה כאילו, יענו ישראבלוף". "ישראבלוף" הפך ביטוי נפוץ ומשמש בהקשרים רבים, תמיד לשלילה. בפסק דין שניתן בבית המשפט העליון, כינה השופט אליקים רובינשטיין את התנהלות עיריית תל אביב כ"ישראבלוף ברשות התורה" (על משקל "נבל ברשות התורה"), גם פוליטיקאים השתמשו במילה בהקשרים שונים, בהם אבי גבאי, עודד פורר, יוסי דגן, אופיר סופר ורבים אחרים. המערכון "השליח בבנק" הניב כמה ביטויים נוספים שהפכו למימרות עממיות, למשל: "אתה הבנת את זה, ברוך?", שפירושו "האם הבנת איך פועלת השיטה?". ברוך היה שמו הפרטי של השליח של משרד ההפקות בשם ”התיאטרון העממי” של א. דשא פשנל. הרקע למערכון היה העיוותים במערכת המס בישראל, שהובילו לעיוותים במערכת השכר. לעיוותים במערכת המס ניתן מענה בהמלצותיה של "ועדת בן שחר", שהוגשו ומומשו בשנת 1975. שיטת מצליח ישראבלוף, באתר חילן טלי חרותי-סובר, ישראבלוף: חברות רושמות עצמאים כשכירים, באתר ynet, 2 בדצמבר 2005 עע"ם 2469/12 מוריס ברמר נ' עיריית תל אביב יפו, ניתן ב־25 ביוני 2013 (פסקה ד' בדברי השופט א. רובינשטיין) עמרי מילמן, אבי גבאי על ועדות האיתור: "רוב המכרזים זה ישראבלוף", באתר כלכליסט, 30 במרץ 2016 אריק בנדר, ‏ישראל ביתנו: "לא נתמוך בחוק, זה ישראבלוף", לפיד: "עלבון לצה"ל וחרפה לאומית", באתר מעריב אונליין, 12 במרץ 2018 ערוץ 7, מועצת השומרון בקמפיין חדש: "רוצים ריבונות, לא ישראבלוף", באתר ערוץ 7, 29 ביוני 2020 חזקי ברוך, לפיד על השר סופר: "הפעם הוא צודק", באתר ערוץ 7, 15 במרץ 2024
מרגיט וסי

מַרְגִיט וֵסִי (בהונגרית: Vészi Margit, בודפשט, 27 באפריל 1885 – אליקנטה, 11 ביולי 1961) הייתה עיתונאית, ציירת, גרפיקאית, הונגריה-יהודיה בתו של יוז'ף וסי, רעייתו של הסופר ההונגרי-יהודי פרנץ מולנר. מרגיט וסי הייתה ציירת ותלמידתו של שאנדור ביהרי, צייר הונגרי-יהודי. היא הציגה בכמה תערוכות בעולם (ובאחת משותפת בבודפשט) את ציוריה ואת עבודותיה הגרפיות (1911). אז עברה, כאביה, לתחום העיתונאות. היא עבדה תחילה ב"פסטר לויד" ואחר כך עבור העיתון אשט (ערב-Est). בין השנים 1912 לבין 1914 הופיעו כתבותיה גם במגזין "אמנות". במלחמת העולם הראשונה (1918-1914) הייתה כתבת צבאית. ב 19 במאי 1906 נישאה בבודפשט לסופר פרנץ מולנר. הנישואין התדרדרו במהרה. מולנר התעלל למעשה באשתו (כנראה), ולא פעם אחת. הם התגרשו בשנת 1910. לאחר הגירושים עבדה ברומא, ובארצות הברית, שם פעלה בהוליווד. היא תרגמה את הרומן של פייר לוטי אשת החרציות להונגרית (בודפשט, 1919). הוריה היו כאמור יוז'ף וסי ופרנצישקה קמניפי. בתה היא מרתה מולנר (מרתה שארקזי אחרי נישואיה לסופר ההונגרי-יהודי ג'ורג' שארקזי). בגיל שבעים ושש שמה קץ לחייה בחדר מלון באליקנטה, בספרד. Az égő Európa (riportok, Budapest, 1915) Útközben (visszaemlékezések, Budapest, 1918) Éjféli mise (elbeszélések, Budapest, 1923) אירופה הבוערת (דיווחים, בודפשט, 1915 ) בדרך (זיכרונות, בודפשט, 1918 ) מיסה של חצות (סיפורים קצרים, בודפשט, 1923 ) Sárközi Mátyás: Margit; Kortárs Kiadó, Budapest, 2019 ISBN 978-963-435-049-1 Sárközi Mátyás. "„Margit nyerte meg Amerikának a háborút" – Sárközi Mátyás utoljára a felmenőkről" (בהונגרית). מדיה וקבצים בנושא מרגיט וסי בוויקישיתוף אנציקלופדיה ביוגרפית הונגרית אמניות, מרגיט וסי לקסיקון יהודי הונגרי A házasságkötés bejegyezve a Bp. V. ker. állami házassági akv. 199/1906. folyószáma alatt. A bpesti. kir. tszék 42990/1910. sz. jogerős ítélete. Unokájának, Sárközi Mátyásnak közlése alapján. "Sárközi Mátyás: Margit" (בהונגרית). Kortárs Kiadó. 2019. אורכב מ-המקור ב-2019-10-25.
דורבן פיליפיני

דוֹרבָּן פיליפיני או דורבן פלאוואן (שם מדעי: Hystrix pumila) הוא מין של מכרסם מהסוג דורבן, שבמשפחת הדורבניים, האנדמי לאי פלאוואן שבפיליפינים ומצוי בסכנה בטבע וכן המין היחיד במשפחתו שמצוי בסכנת הכחדה והבעל טווח התפוצה המצוצם ביותר. דורבן זה מגיע לאורך 42–93 ס"מ, זנב באורך 2.5–19 ס"מ ומשקלו 3.8–5.4 ק"ג בממוצע. הדורבן כהה בצבעו וגופו מכוסה קוצים דוקרניים עם קצוות לבנים. לדורבן רגליים קצרות, עיניים שחורות מותאמות לחשיכה וזיפי שפם ארוכים. הדורבן מצוי ביערות, מורדות הרים במרכז האי והוא משוטט לעיתים במערות ומצוי מתחת לחללי עצים או בחורים טבעיים. בנוסף הוא חי באיים קטנים בקרבת פלאוואן (Busuanga ,Calauit ו-Coron). לדורבן אין טורפים מלבד חקלאים הרודפים אותו, כיוון שהוא מזיק למטעי קוקוס. רדיפה זו והשמדת בתי גידולו הביאה אותו לסכנת הכחדה. מדיה וקבצים בנושא דורבן פיליפיני בוויקישיתוף דורבן פיליפיני, באתר ITIS (באנגלית) דורבן פיליפיני, באתר האנציקלופדיה של החיים (באנגלית) דורבן פיליפיני, באתר GBIF (באנגלית) דורבן פיליפיני באתר הרשימה האדומה של IUCN
דורבן סומטרי

דוֹרבָּן סומטרי (שם מדעי: Hystrix sumatrae) הוא מין של מכרסם מהסוג דורבן שבמשפחת הדורבניים, האנדמי לאי סומטרה שבאינדונזיה. דורבן זה בינוני בגודלו ומגיע לאורך 45.5–56 ס"מ ולמשקל 3.8–5.4 ק"ג. הוא בעל שערות אפורות-שחורות לאורך הגוף וקוצים הפונים אחורה לאורך עמוד השדרה שלו שאורכם עד 70 מ"מ. הוא בעל ראש גדול, אוזניים ורודות ולסתות חזקות העוזרות לו לכרסם מזון קשה. במראהו הוא מזכיר מאוד את הדורבן המלאי, החי גם הוא בסומטרה. הדורבן הוא מכרסם מתחפר המצוי ביערות ראשוניים ויערות פתוחים אחרים באזור והוא מתחפר באדמה בעזרת כפותיו החזקות. הוא אוכל צמחים בעיקרו אך גם חרקים ונבלות. להגנה מטורפים כמו טיגריס סומטרה או עופות דורסים הוא מקשת את עמוד השדרה שלו כדי להגביה את קוציו ומרטיט אותם ליצור רעש מבהיל. אם זה לא עוזר הוא יתרחק אך ינוע במהירות לאחור כלפי התוקף כדי להחדיר לו את קוציו הארוכים. דורבן זה ניצוד בידי תושבי סומטרה אך אין לזה השפעה על אוכלוסייתו. הוא נפגע יותר מכריתת יערות ופגיעה בטבע אך עד כה לא נמצא בסכנת הכחדה. מדיה וקבצים בנושא דורבן סומטרי בוויקישיתוף דורבן סומטרי, באתר ITIS (באנגלית) דורבן סומטרי, באתר האנציקלופדיה של החיים (באנגלית) דורבן סומטרי, באתר GBIF (באנגלית) דורבן סומטרי באתר הרשימה האדומה של IUCN
דורבן עב-קוצים

דוֹרבָּן עב-קוצים (שם מדעי: Hystrix crassispinis) הוא מין של מכרסם מהסוג דורבן שבמשפחת הדורבניים, האנדמי לאי בורנאו המצוי באינדונזיה, מלזיה וברוניי. זהו דורבן בינוני באורך 45–65.5 ס"מ, זנב באורך 6.5–19 ס"מ ומשקלו 3.8–5.4 ק"ג. הדורבן בעל שערות חומות-אפורות וקוצים חדים המעטרים את גופו, אך הם קצרים יחסית. הוא דומה מעט לדורבן סומטרי אך גדול יותר, מכיל פחות שערות ובעל עצם אף מודגשת יותר. גם האוזניים גדולות יותר ומראהו מזכיר מעט חולדה יותר מקרוביו. דורבן עב-קוצים מצוי באזורים רבים לאורך בורנאו, מיערות גשם, דרך שדות ובהרים עד גובה 1,200 מטר, ולעיתים גם באזורים חקלאיים. אוכלוסייתו נרחבת והוא משגשג ולא נשקפת לו סכנה, אף שהתושבים המקומיים צדים אותו. מ-1996 הוא נחשב למין "קרוב לסיכון", אך החל מ-2008 הועלה לדרגת "ללא חשש". הדורבן מתחפר במאורה מתחת לעצים או סלעים או בנקרות טבעיות ויוצא בעיקר בלילה לשוטט ולאכול. הוא אוכל צמחים בעיקרו אך גם חרקים ונבלות. מדיה וקבצים בנושא דורבן עב-קוצים בוויקישיתוף דורבן עב-קוצים, באתר ITIS (באנגלית) דורבן עב-קוצים, באתר NCBI (באנגלית) דורבן עב-קוצים, באתר האנציקלופדיה של החיים (באנגלית) דורבן עב-קוצים, באתר GBIF (באנגלית) דורבן עב-קוצים באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
סופרבוק

סופרבוק (ביפנית: アニメ 親子劇場, באנגלית: Superbook) היא סדרת אנימה יפנית בת 52 פרקים שנוצרה בשיתוף בין רשת הטלוויזיה הנוצרית CBN בארצות הברית וחברת ההפקות היפנית טאצונוקו לטלוויזיה בין השנים 1981 ל-1983. הסדרה מספרת את סיפורם של שני ילדים, כפיר ונוי, והרובוט שלהם גיזמו. ביחד הם חוזרים בזמן באמצעות התקן הסופרבוק לתקופות שונות מהתנ"ך והברית החדשה. שם הם פוגשים את גיבורי התנ"ך המוכרים, חווים את סיפורי התנ"ך באופן כרונולוגי וחוזרים לתקופתם כדי ליישם את שלמדו. בישראל הסדרה המקורית שודרה בערוץ המזרח התיכון בשנות השמונים ובשנות התשעים. החל משנת 2011 מופקת סדרת אתחול של סופרבוק אשר מופקה באמצעות אנימציה ממוחשבת במקום אנימציה מסורתית. הדמויות הראשיות של הסדרה המחודשת הן: כריסטופר "כריס" פיפר (Christopher "Chris" Peeper) - הגיבור הראשי של הסדרה. כריס הוא בנו של פרופסור פיפר. ג'וי (Joy) - השכנה של כריס כפיר, וחברתו הטובה ביותר. גיזמו הרובוט (Gizmo the Crusading Robot) - בעונה הראשונה גיזמו הוא צעצוע רובוט השייך לכריס אשר הופך לרובוט אמיתי כאשר הם מבקרים בסיפורי התנ"ך. בעונה השנייה גיזמו הוא רובוט בגודל אדם אותו פיתח אביו של כריס. פרופסור פרדריק "פרד" פיפר (Professor Frederick "Fred" Peeper) - ארכאולוג ואביו של כריס. ראפלס (Ruffles) - כלבת היורקשייר טרייר הקטנה של כריס. סופרבוק (Superbook) - ספר תנ"ך עתיק שמחזיר את כריס, ג'וי וגיזמו לתקופת התנ"ך. אדם וחוה קין והבל תיבת נוח הניסיון (עקידת יצחק, גם פרק 29) בואי כלה (יצחק ורבקה, גם פרק 30) תאומים (יעקב ועשיו, גם פרק 31) חלום מתגשם (יוסף, גם פרקים 32–34) מטה האותות (גם פרקים 35–38) חומות יריחו (גם פרק 39) 300 כדים (גדעון) איש השרירים (שמשון) הולדת ישו הדרשה על ההר המוות והתחיה של ישו רות ונעמי ניסיון השטן (איוב) יונה במעי הדג המלך הראשון (שאול, גם פרק 45) הורג הענק (דוד, גם פרקים 46–47) שלמה המלך (גם פרק 50) הנביא אליהו הנביא אלישע גוב האריות נחמיה וחומות ירושלים מלכת היופי (אסתר) סיפורו של פאולוס 27-28. אברהם אבינו (עונה שנייה) 40. שווה להילחם עליו (עתניאל) 41. יד שמאל שליטה (אהוד בן גרא) 42. דבורה וברק 43. נדר יפתח 44. עלי ושמואל 48. אמונה ואמת (דוד בורח משאול) 49. המלך דוד 51. עתליה 52. עניין של זמן (ישעיהו וחזקיהו) סופרבוק (2011) הבית המעופף אתר האינטרנט הרשמי של סופרבוק אתר האינטרנט הרשמי של סופרבוק (באנגלית) "סופרבוק", במסד הנתונים הקולנועיים IMDb (באנגלית) "סופרבוק", במסד הנתונים הקולנועיים KinoPoisk (ברוסית)
דונייל מאלן

דונייל מאלן (בהולנדית: Donyell Malen; נולד ב-19 בינואר 1999) הוא כדורגלן הולנדי, המשחק בעמדת החלוץ בקבוצת בבורוסיה דורטמונד ובנבחרת הולנד. מאלן החל את הקריירה שלו באייאקס בשנת 2007. ב-2015, על אף מאמצי המועדון להשאיר את החלוץ בקבוצה, עזב מאלן את אייאקס והצטרף לארסנל. מאלן החל לשחק בקבוצות הנוער של ארסנל בעונת 2015/2016. הוא צבר 30 הופעות במהלך העונה והבקיע 14 שערים. לאחר מכן, באוגוסט 2017, נמכר על ידי ארסנל לפ.ס.וו איינדהובן. בעונת 2017/2018 שיחק בעיקר במדי פ.ס.וו איינדהובן II. ב-3 בפברואר 2018 ערך את הופעת הבכורה שלו בקבוצה הבוגרת של המועדון בניצחון 0–4 על זוולה. משם ועד לסיום העונה המשיך להיות שחקן סגל הקבוצה הבוגרת וזכה בסיום העונה בתואר האליפות עם המועדון. במקביל גם סיים כמלך השערים בפ.ס.וו איינדהובן II. ב-14 בספטמבר 2019 כבש מאלן חמישה שערים בניצחון קבוצתו 0–5 על ויטסה ארנהם. ב-27 ביולי 2021 חתם מאלן בבורוסיה דורטמונד הגרמנית, בה חתם לחמש שנים. את הופעת הבכורה ערך ב-14 באוגוסט בניצחון קבוצתו 2–5 על איינטרכט פרקנפורט. וב-28 בספטמבר כבש לראשונה במדי דורטמונד בניצחון קבוצתו 0–1 על ספורטינג ליסבון בליגת האלופות. ב-20 בנובמבר כבש שער בכורה בבונדסליגה בניצחון קבוצתו 1–2 שטוטגרט. מאלן יליד הולנד ממוצא סורינמי. באליפות אירופה עד גיל 17 שהתקיימה באזרבייג'ן שיחק מאלן בכל המשחקים של נבחרת הולנד בו הגיעה הנבחרת לחצי הגמר. בדצמבר 2016, זומן לסגל ההולנדי לאליפות אירופה עד גיל 19 שהתקיימה במרץ 2017. את הופעת הבכורה בנבחרת הולנד הבכירה ערך מאלן ב-6 בספטמבר 2019 במוקדמות יורו 2020 כשעלה מהספסל וכבש את השער השלישי בניצחון נבחרתו 2–4 על גרמניה. נכלל בסגל נבחרת הולנד לטורניר יורו 2024. אליפות הולנד: 2017/2018 מדיה וקבצים בנושא דונייל מאלן בוויקישיתוף דונייל מאלן, ברשת החברתית אינסטגרם דונייל מאלן, באתר Transfermarkt דונייל מאלן, באתר Soccerway דונייל מאלן, באתר BDFutbol דונייל מאלן, באתר WorldFootball.net דונייל מאלן, באתר National Football Teams דונייל מאלן, באתר FootballDatabase.eu Scrollytelling, Voetbalmoeders, volkskrant.nl (באנגלית) 161385360554578, Arsenal starlet seals permanent move to PSV Eindhoven, talkSPORT, ‏31 באוגוסט 2017 (באנגלית אמריקאית) Omroep Brabant, Omroep Brabant (בהולנדית) "Youngster Malen scores five in PSV rout". BBC Sport (באנגלית בריטית). נבדק ב-2021-02-27. Eindelijk witte rook: PSV'er Malen maakt gewenste transfer naar Dortmund, nos.nl (בהולנדית) Profvoetballers van Surinaamse afkomst, Natio Suriname | Voetbal Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
הרכבת התחתית של צ'ליאבינסק

הרכבת התחתית של צ'ליאבינסק (ברוסית: Челябинский Метрополитен) היא מערכת של רכבת תחתית עתידית בעיר צ'ליאבינסק, הנמצאת ברוסיה. נחזתה בשנות ה-60 של המאה ה-20. בנייתו של הקו הראשון החלה ב-1992. בשנת 2021 הוחלט לבטל את הפרויקט. אחרי שהפרויקט סבל ממספר בעיות פיננסיות בשנות ה-90 ובתחילת העשור הראשון של המאה ה-21, שלוש התחנות הראשונות תוכננו להיפתח בשנת 2007. אחר כך, הפתיחה נדחתה ל-2010. ב-2007, הוחלט כי הקו הראשון ייפתח בשנת 2014, וכעת מתוכננות 4 תחנות במקום שלוש. מפני שבעיות המימון התמשכו, תאריך הפתיחה נדחה שוב. נכון ל-2020, תאריך פתיחה מדויק לא ייתכן לפני 2025. בפברואר 2010, נבנו 3.6 קילומטרים של מנהרות, מתוך תכנון כולל של 5.7 קילומטרים. ב-2017, ראש חברת הבנייה של הפרויקט דיווח כי תחנה אחת, טורוגובי צנטר כ-70% מוכנה ושלוש התחנות האחרות עוד לא נבנו. התוכניות הנוכחיות כוללות את פתיחתן של ארבע תחנות מטרו ודפו. רשימת התחנות המתוכננות: קומסומולסקאיה פלושאד (כיכר קומסומולסקאיה) פלושאד רבולוציי (כיכר המהפכה) טורוגובי צנטר (מרכז סחר) פרוספקט פובדי (שדרות הניצחון) אורכן הכולל של המנהרות יהיה 5.7 קילומטרים, עם תוספת של מסילה באורך קילומטר לדפו. בנובמבר 2011 הסתיימה בניית המבנה של התחנה הראשונה (של תחנת כיכר קומסומולסקאיה). התוכניות העתידיות כוללות הרחבת הקו הראשון מזרחה, למפעל הטרקטורים של צ'ליאבינסק (תחנה אחת) והרחבת הקו מערבה (שלוש תחנות). שני קווים נוספים מתוכננים להיבנות מצפון לכיוון דרום-מזרח ומצפון-מזרח העיר לדרום-מערב. תאריך התחלת הבנייה וההוצאה לפועל של התוכניות הללו לא הוגדר. במרץ 1998 לפני משבר הרובל (1998), פיוטר סומין, מושל מחוז צ'ליאבינסק בזמנו, קרא לפרויקט הרכבת התחתית בצ'ליאבינסק כאחד החשובים ביותר במחוז. חברות בנייה לקו בפיגורים בתשלומים וחובות מיסים לממשלה, הציעו לה לבנות את הרכבת התחתית כתחליף לחוב. לכן, הפרויקט בעצם מומן על ידי חובות המיסים של חברות הבנייה לממשלה. כיום, הפרויקט ממומן ביחד על ידי חברות הבנייה והממשלה, ועל ידי עיריית צ'ליאבינסק, העלות המשוערת של הפרויקט היא 40 מיליון דולר לשנה. ב-2018, הממשלה שיערה שכדי להשלים את הפרויקט יידרש סכום של 80 מיליון רובל, בנוסף על 11 מיליון רובל שהרשויות השקיעו כבר. אתר בנייה של הפרויקט מפה של הרכבת התחתית המתוכננת, הקו הראשון שנמצא בבנייה מסומל בצבע האדום, שאר הקווים רק נמצאים בתוכניות עתידיות. הדמיית התחנות מכונת הכרייה של הקו מדיה וקבצים בנושא הרכבת התחתית של צ'ליאבינסק בוויקישיתוף אתר האינטרנט הרשמי של הרכבת התחתית של צ'ליאבינסק
שיטות אינטגרציה

שיטות אינטגרציה הן שיטות לחישוב אינטגרלים ולהצגתם אותו באופן מפורש באמצעות פונקציות מוכרות, או, כאשר המשימה קשה או בלתי אפשרית, לחשב אותו עבור ערכים כלליים של x, או לכל הפחות עבור ערכים מיוחדים. עבור פונקציה ממשית או מרוכבת f {\displaystyle \,f} , "אינטגרל לא מסוים" הוא פונקציה שנגזרתה שווה ל- f {\displaystyle \,f} . על-פי המשפט היסודי של החשבון הדיפרנציאלי והאינטגרלי, האינטגרל המסוים   y ( x ) = y 0 + ∫ x 0 x f ( t ) d t {\displaystyle \ y(x)=y_{0}+\int _{x_{0}}^{x}f(t)\,\mathrm {d} t} מהווה פונקציה כזו (בתנאי ש- f {\displaystyle \,f} רציפה בקטע בין x {\displaystyle \,x} לבין x 0 {\displaystyle \,x_{0}} - לא נעסוק באינטגרלים לא מסוימים של פונקציות שאינן רציפות). הצגת האינטגרל לפי פונקציות מוכרות אינה אפשרית בכל מקרה. לדוגמה, האינטגרל המסוים f ( x ) = ∫ 0 x e − y 2 d y {\displaystyle f(x)=\int _{0}^{x}e^{-{y^{2}}}\,\mathrm {d} y} אינו אלמנטרי. בניגוד לפעולת הגזירה, שהיא טכנית בעיקרה ומבוססת על כמה כללים ברורים היטב, אין אלגוריתם למציאת אינטגרל לא מסוים של פונקציה. באמצעות נוסחאות הגזירה ניתן למצוא מיידית אינטגרלים לפונקציות האלמנטריות הבסיסיות, ובמקרים מסובכים יותר מפעילים שיטות שונות, כגון החלפת משתנים או אינטגרציה בחלקים, על-מנת לפשט את הפונקציה לפונקציה שאת האינטגרל שלה קל יותר למצוא. את שיטות האינטגרציה ניתן לחלק באופן עקרוני לשלוש קטגוריות (לפי רמת הכלליות): שיטות למציאת אינטגרלים לא מסוימים שיטות אנליטיות לחישוב אינטגרלים מסוימים שיטות נומריות לחישוב אינטגרלים מסוימים (כלומר בסיוע אנליזה נומרית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
Fantasy: Mariah Carey at Madison Square Garden

Fantasy: Mariah Carey at Madison Square Garden הוא אלבום הווידאו הרביעי של הזמרת מריה קארי אשר מציג את הופעתה במדיסון סקוור גארדן שבניו יורק ב-10 באוקטובר 1995. הוא יצא לאור בפורמט VHS ב-4 במרץ 1996 על ידי קולומביה רקורדס ובסוף 2004 גם יצאה לאור גרסת ה-DVD. ההופעה שודרה לראשונה ב-29 בנובמבר 1995 בטלוויזיה על ידי רשת פוקס. הופעה זו נעשתה על מנת לחגוג את יציאת אלבומה החמישי, "Daydream", וכדי לעזור להכין אותה ואת צוותה לסיבוב ההופעות העולמי לקידום האלבום "Daydream World Tour". במהלך סיבוב ההופעות שיצא במטרה לקדם את האלבום "Daydream", שרה מריה קארי מספר שירים מתוך האלבום כמו "Fantasy" ו-"One Sweet Day", לצד להיטים קודמים כמו "Vision of Love" ו-"I'll Be There". המופע כולל הופעת אורח של ההרכב בויז טו מן אשר ביצעו עם קארי את השיר "One Sweet Day" ואף אחד מחברי ההרכב ביצע עם קארי את "I'll Be There". בנוסף, גם הראפר אול דירטי באסטרד עלה בלעדיי קארי להופיע עם קטע מתוך הרמיקס לשיר "Fantasy". בנוסף לגרסה הרגילה של האלבום קיימת לו גם גרסה מורחבת הכוללת את הקליפ לשיר "One Sweet Day" וגרסה מיוחדת לקליפ לשיר "Anytime You Need a Friend". במשך השנים גרסאות לייב מתוך האלבום הזה שימשו בהמשך בהוצאות נוספות. בשנת 2008, האלבום הופץ מחדש במארז מיוחד עם אלבום הווידאו "Number 1's". במופע שיצא במסגרת הווידאו נשמטו מספרים קטעים מהמופע המקורי, כמו למשל הקטע בו קארי מנופפת לשלום לקהל, קטע הראפ של אול דירטי באסטרד, הצגת חבריי הלהקה בשמותיהם וכו'. הופעה זו נחשבה לימים כאחת מההופעות הטובות ביותר בקריירה של קארי בזכות בחירת השירים והיכולת של קארי לבצע את השירים באותה רמה בה היא מבצעת אותם באולפן ההקלטות. "Fantasy: Mariah Carey at Madison Square Garden", באתר נטפליקס BILLBOARD DVD